CELEX: 32016R2120
Language: hr
Date: 2016-12-02 00:00:00
Title: Provedbena uredba Komisije (EU) 2016/2120 оd 2. prosinca 2016. o izmjeni Uredbe (EZ) br. 1033/2006 u vezi s odredbama iz članka 3. stavka 1. (Tekst značajan za EGP )

3.12.2016   
            
            
               HR
            
            
               Službeni list Europske unije
            
            
               L 329/70
            
         PROVEDBENA UREDBA KOMISIJE (EU) 2016/2120
   оd 2. prosinca 2016.
   o izmjeni Uredbe (EZ) br. 1033/2006 u vezi s odredbama iz članka 3. stavka 1.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 552/2004 Europskog parlamenta i Vijeća od 10. ožujka 2004. o interoperabilnosti Europske mreže za upravljanje zračnim prometom (Uredba o interoperabilnosti) (1), a posebno njezin članak 3. stavak 5.,
   nakon savjetovanja s Odborom za jedinstveno nebo,
   budući da:
   
               (1)
            
            
               U članku 2. stavku 2. točki 16. Uredbe Komisije (EZ) br. 1033/2006 (2) upućuje se na definicije iz 1. sveska Postupaka za usluge u zračnoj plovidbi Međunarodne organizacija civilnog zrakoplovstva (ICAO) – Operacije zračnog prijevoza (PANS-OPS, dokument 8168), konkretnije na njegovo 4. izdanje iz 1993. koje uključuje izmjenu br. 13. Od donošenja Uredbe (EZ) br. 1033/2006 ICAO je 2006. izmijenio taj dokument i donio njegovo 5. izdanje koje uključuje izmjenu br. 6.
            
         
               (2)
            
            
               U Prilogu Uredbi (EZ) br. 1033/2006 upućuje se na odredbe utvrđene u Prilogu 2. ICAO-u – Pravila letenja, konkretnije na njegovo 10. izdanje iz srpnja 2005. koje uključuje sve izmjene do br. 42. Od donošenja Provedbene uredbe Komisije (EU) br. 428/2013 (3) zajednička pravila zračnog prometa, kako su donesena Provedbenom uredbom Komisije (EU) br. 923/2012 (4), postala su primjenjiva i nedavno su dodatno ažurirana Provedbenom uredbom Komisije (EU) 2016/1185 (5). Tim su zajedničkim pravilima zračnog prometa u odjeljku 4. Priloga Provedbenoj uredbi (EU) br. 923/2012 posebice obuhvaćene odredbe koje se odnose na planove leta, čime se zamjenjuju prethodna upućivanja na Prilog 2. ICAO-u.
            
         
               (3)
            
            
               U Prilogu Uredbi (EZ) br. 1033/2006 upućuje se na odredbe utvrđene u Postupcima za usluge u zračnom prometu ICAO-a – Upravljanje zračnim prometom (PANS-ATM, dokument 4444), konkretnije na njihovo 15. izdanje iz 2007. koje uključuje izmjenu br. 4. Od donošenja Provedbene uredbe (EU) br. 428/2013 ICAO je izmijenio taj dokument i nedavno uvrstio izmjenu br. 6. U Prilogu Uredbi (EZ) br. 1033/2006 upućuje se i na odredbe utvrđene u Regionalnim dopunskim postupcima ICAO-a (dokument 7030), konkretnije na njihovo 5. izdanje iz 2008. koje uključuje izmjenu br. 7. Od donošenja Provedbene uredbe (EU) br. 428/2013 ICAO je izmijenio taj dokument i nedavno uvrstio izmjenu br. 9.
            
         
               (4)
            
            
               Upućivanja u Uredbi (EZ) br. 1033/2006 na Prilog 2. ICAO-u, dokument 8168, dokument 4444 i dokument 7030 trebalo bi ažurirati kako bi se državama članicama omogućilo ispunjavanje međunarodnih pravnih obveza i osiguravanje dosljednosti s ICAO-ovim međunarodnim regulatornim okvirom.
            
         
               (5)
            
            
               Uredbu (EZ) br. 1033/2006 trebalo bi stoga na odgovarajući način izmijeniti,
            
         DONIJELA JE OVU UREDBU:
   Članak 1.
   Uredba (EZ) br. 1033/2006 mijenja se kako slijedi:
   
               1.
            
            
               U članku 2. stavku 2. točka 16. zamjenjuje se sljedećim:
               
                           „16.
                        
                        
                           ‚postupci u terminalnom području’ znači rute standardnih instrumentalnih odlazaka i standardnih instrumentalnih dolazaka kako su definirane u Postupcima za usluge u zračnoj plovidbi ICAO-a – Operacije zračnog prijevoza (PANS-OPS, dokument 8168 – svezak 1. – 5. izdanje – 2006. koje uključuje sve izmjene do br. 6).”
                        
                     
         
               2.
            
            
               Prilog se zamjenjuje tekstom iz Priloga ovoj Uredbi.
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. prosinca 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 96, 31.3.2004., str. 26.
   
   
      (2)  Uredba Komisije (EZ) br. 1033/2006 od 4. srpnja 2006. o utvrđivanju zahtjeva o postupcima za planove leta u fazi prije polijetanja za jedinstveno europsko nebo (SL L 186, 7.7.2006., str. 46.).
   
      (3)  Provedbena uredba Komisije (EU) br. 428/2013 od 8. svibnja 2013. o izmjeni Uredbe (EZ) br. 1033/2006 u vezi s ICAO odredbama iz članka 3. stavka 1. i stavljanju izvan snage Uredbe (EU) br. 929/2010 (SL L 127, 9.5.2013., str. 23.).
   
      (4)  Provedbena uredba Komisije (EU) br. 923/2012 od 26. rujna 2012. o utvrđivanju zajedničkih pravila zračnog prometa i operativnih odredaba u vezi s uslugama i postupcima u zračnoj plovidbi te o izmjeni Provedbene uredbe (EU) br. 1035/2011 i uredaba (EZ) br. 1265/2007, (EZ) br. 1794/2006, (EZ) br. 730/2006, (EZ) br. 1033/2006 i (EU) br. 255/2010 (SL L 281, 13.10.2012., str. 1.).
   
      (5)  Provedbena uredba Komisije (EU) 2016/1185 оd 20. srpnja 2016. o izmjeni Provedbene uredbe (EU) br. 923/2012 u pogledu ažuriranja i dovršenja zajedničkih pravila zračnog prometa i operativnih odredaba u vezi s uslugama i postupcima u zračnoj plovidbi (SERA dio C) te stavljanju izvan snage Uredbe (EZ) br. 730/2006 (SL L 196, 21.7.2016., str. 3.).
   
      PRILOG
      
         
            „PRILOG
            
               Odredbe iz članka 3. stavka 1.
            
            
                     
                        1.
                     
                     
                        Odjeljak 4. Priloga Provedbenoj uredbi Komisije (EU) br. 923/2012 (1).
                     
                  
                     
                        2.
                     
                     
                        Poglavlje 4. odjeljak 4.4. (Planovi leta) i poglavlje 11. stavak 11.4.2.2. (Poruke o kretanju) ICAO PANS-ATM dok. 4444 (15. izdanje iz 2007. koje uključuje sve izmjene do br. 6).
                     
                  
                     
                        3.
                     
                     
                        Poglavlje 2. (Planovi leta) i poglavlje 6. stavak 6.12.3. (Procjene granica) Regionalnih dopunskih postupaka, dok. 7030, Europski (EUR) regionalni dopunski postupci (5. izdanje iz 2008. koje uključuje sve izmjene do br. 9).
                     
                  
      
      
         (1)  Provedbena uredba Komisije (EU) br. 923/2012 od 26. rujna 2012. o utvrđivanju zajedničkih pravila zračnog prometa i operativnih odredaba u vezi s uslugama i postupcima u zračnoj plovidbi te o izmjeni Provedbene uredbe (EU) br. 1035/2011 i uredaba (EZ) br. 1265/2007, (EZ) br. 1794/2006, (EZ) br. 730/2006, (EZ) br. 1033/2006 i (EU) br. 255/2010 (SL L 281, 13.10.2012., str. 1.).”